AQShning BMTdagi doimiy vakili Nikki Heylinig bayonot berishicha, Amerika prezidenti Donald Tramp Rossiyani muammo sifatida ko‘rmoqda. Bu haqda SBS telekanali xabar qilmoqda. «Men prezident bilan suhbatlashganimda u Rossiyani muammo sifatida baholagan edi», — degan Heyli. Nikki Heyli Moskvani bir necha marta yodga olgan va Vashington Rossiyaga imtiyozlar bermasligini ta’kidlagan. «Ularning Ukraina va Qrim bilan qilganlari… Va ularning prezident Bashar Asadni qo‘llab-quvvatlagani, biz bu kabi narsalarni ularning takrorlashiga yo‘l qo‘ymaymiz», — deya qayd etgan doimiy vakil.